LIGJ
Nr. 34/2023 

PËR DISA NDRYSHIME NË LIGJIN NR. 9584, DATË 17.7.2006, “PËR PAGAT, SHPËRBLIMET DHE STRUKTURAT E INSTITUCIONEVE TË PAVARURA KUSHTETUESE DHE TË INSTITUCIONEVE TË TJERA TË PAVARURA, 
TË KRIJUARA ME LIGJ”, TË NDRYSHUAR

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 9584, datë 17.7.2006, “Për pagat, shpërblimet dhe strukturat e institucioneve të pavarura kushtetuese dhe të institucioneve të tjera të pavarura, të krijuara me ligj”, të ndryshuar, bëhen këto ndryshime: 

Neni 1

Pika 1 e nenit 2 ndryshohet si më poshtë:
“1. “Institucione kushtetuese dhe institucione të tjera të pavarura, të krijuara me ligj” janë: institucioni i Presidentit, Kuvendi, Komisioni Qendror i Zgjedhjeve, Komisioneri për Mbikëqyrjen e Shërbimit Civil, Inspektorati i Lartë i Deklarimit dhe Kontrollit të Pasurive dhe Konfliktit të Interesave, Autoriteti i Konkurrencës, Autoriteti i Komunikimeve Elektronike dhe Postare, Enti Rregullator i Sektorit të Furnizimit me Ujë dhe Largimit e Përpunimit të Ujërave të Ndotura, Autoriteti për Informimin mbi Dokumentet e ish-Sigurimit të Shtetit, Komisioneri për të Drejtën e Informimit dhe Mbrojtjen e të Dhënave Personale, Komisioneri për Mbrojtjen nga Diskriminimi, Instituti i Statistikave dhe Autoriteti i Mediave Audiovizive.”.

Neni 2

Lidhja nr. 1 zëvendësohet me lidhjen me të njëjtin numër dhe titull, që i bashkëlidhet këtij ligji dhe është pjesë përbërëse e tij.

Neni 3
Dispozita të fundit

1. Në nenin 13, të ligjit nr. 84/2022, “Për buxhetin e vitit 2023”, fjalët “257 000 lekë në muaj” zëvendësohen me fjalët “425 000 lekë në muaj”.


Neni 4
Hyrja në fuqi

 Ky ligj hyn në fuqi menjëherë, i shtrin efektet financiare nga data 1 prill 2023 dhe botohet në Fletoren Zyrtare. 

Miratuar në datën 25.5.2023.

Shpallur me dekretin nr. 74, datë 29.5.2023, të Presidentit të Republikës së Shqipërisë, Bajram Begaj.


Lidhja nr. 1

RAPORTET E PAGAVE
A 
	Nr.
	Funksioni
	Raporti 

	1
	Kryetari i Kuvendit
	0,925

	2
	Kryeministri
	0,925



B
	Nr.
	Funksioni
	Raporti 

	1
	Zëvendëskryetari i Kuvendit
	0,775

	2
	Zëvendëskryeministri
	0,775



C
	Nr.
	Funksioni
	Raporti 

	1
	Ministri
	0,750



D
	Nr.
	Funksioni
	Raporti 

	1
	Deputeti
	0,730



E
	Nr.
	Funksioni
	Raporti 

	1
	Inspektori i Përgjithshëm i Inspektoratit të Lartë të Deklarimit dhe Kontrollit të Pasurive dhe Konfliktit të Interesave
	0,700



F 
	Nr.
	Funksioni
	Raporti 

	1
	Komisioneri për Mbikëqyrjen e Shërbimit Civil 
	0,600

	2
	Kryetari i Komisionit të Autoritetit të Konkurrencës
	0,600

	3
	Kryetari i Autoritetit të Komunikimeve Elektronike dhe Postare
	0,600

	4
	Kryetari i Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura
	0,600

	5
	Kryetari i Autoritetit të Mediave Audiovizive
	0,600

	6
	Komisioneri për të Drejtën e Informimit dhe Mbrojtjen e të Dhënave Personale
	0,600

	7
	Komisioneri për Mbrojtjen nga Diskriminimi
	0,600

	8
	Kryetari i Autoritetit për Informimin mbi Dokumentet e ish-Sigurimit të Shtetit
	0,600

	9
	Drejtori i Përgjithshëm i Institutit të Statistikave
	0,600



G 
	Nr.
	Funksioni
	Raporti 

	1
	Anëtarët e Komisionit të Konkurrencës
	0,450

	2
	Anëtarët e Autoritetit të Komunikimeve Elektronike dhe Postare
	0,450

	3
	Anëtari i Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura
	0,450

	4
	Zëvendëskryetari i Autoritetit të Mediave Audiovizive
	0,450

	5
	Anëtarët e Autoritetit për Informimin mbi Dokumentet e ish-Sigurimit të Shtetit
	0,450












